armvectores/hy_wikipedia_2023 huggingface dataset:
Հարվի Քեյթել

Հարվի Քեյթել (անգլ.՝ Harvey Keitel, մայիսի 13, 1939(1939-05-13)[…], Բրուքլին, Նյու Յորք, Նյու Յորք, ԱՄՆ), ամերիկացի դերասան և պրոդյուսեր։ «Բագսի» ֆիլմում ավազակ Միկի Քոենի դերը մարմնավորելու համար առաջադրվել է  «Օսկար» և «Ոսկե գլոբուս» մրցանակների։ Նա առավել հայտնի է Մարտին Սկորսեզեի և Քվենտին Տարանտինոյի ֆիլմերի շնորհիվ, ինչպիսիք են՝ «Տաքսու վարորդ», «Չար փողոցներ», «Կատաղած շներ», «Քրեական ընթերցվածք» և «Արևածագից դեպի մայրամուտ»։ Ալ Պաչինոյի և Էլեն Բյորստինի հետ միասին համարվում է Դերասանական ստուդիայի համանախագահը։


== Կենսագրություն ==
Ծնվել է Նյու Յորքի Բրուքլինի շրջանում, Ռումինիայից և Լեհաստանից գաղթած հրեաների ընտանիքում։ Ծառայել է Լիբանանում, ծովային հետևազորում։ Սովորել է Լի Ստրասբերգի և Ստելա Ադլերի Դերասանական ստուդիայում։ Շուրջ 10 տարի աշխատել է ոչ մեծ թատրոններում։ Այդ ժամանակ ծանոթացել է կինոռեժիսոր Մարտին Սկորսեզեի հետ, և նկարահանվել նրա՝ «Ո՞վ է բախում իմ դուռը» ֆիլմում։ Սկորսեզեի հետ համագործակցությունը շարունակվել է «Ալիսան այլևս այստեղ չէ բնակվում» (1974), «Չար փողոցները» (1972), «Տաքսու վարորդ» (1976), «Քրիստոսի վերջին փորձությունը» (1988) ֆիլմերում։
1970-ական թվականների վերջում նկարահանվել է եվրոպական ֆիլմերում։ Կեյտելը պետք է նկարահանվեր Ֆրենսիս Ֆորդ Կոպպոլայի «Ապոկալիպսիսը հիմա» (1979) ֆիլմում, սակայն դերը ստացել է Մարտին Շինը։ Դրանից հետո նրա կարիերան անկում ապրեց, հիմնականում մարմնավորում էր երկրորդական դերեր։
Իր դերասանական գործունեությունը շարունակել է արդեն 1988 թվականին, երբ նկարահանվեց «Քրիստոսի վերջին փորձությունը» ֆիլմում, մարմնավորելով Հուդա Իսկարիովտացու դերը։ Այնուհետև հաջորդեցին դերեր՝ Ռիդլի Սքոթի «Թելման և Լուիզը» (1991) և «Բագսի» ֆիլմերում։
1992 թվականին դարձել է Քվենթին Տարանտինոյի «Կատաղած շները» ֆիլմի պրոդյուսերը, որտեղ մարմնավորել է գլխավոր դերերից մեկը։ Շարունակելով համագործակցությունը Տարանտինոյի հետ, 1994 թվականին նկարահանվել է «Քրեական ընթերցվածք», իսկ 1995 թվականին՝ «Արևածագից դեպի մայրամուտ» ֆիլմերում։
Խաղացել է Ջեյն Կեմպիոնի «Դաշնամուր» ֆիլմում, որը Կանի կինոփառատոնին արժանացել է «Ոսկյա արմավենու ճյուղ» մրցանակին։ 2001 թվականին նկարահանվել է հունգարացի կինոռեժիսոր Իշտվան Սաբոյի «Կողմերի կարծիքը» ֆիլմում։
2002 թվականին Մոսկվայի միջազգային կինոփառատոնում արժանացել է Կոնստանտին Ստանիսլավսկու անվան մրցանակին։


=== Անձնական կյանք ===
Հարվի Քեյթելը երկար ժամանակ հարաբերություններ է ունեցել դերասանուհի Լորրեյն Բրակոյի հետ։ 2001 թվականին Քեյթելը ամուսնացել է դերասանուհի Դաֆնե Կանսթերի հետ։ Նա երեք երեխաների հայր է. Ստելլան (ծնվել է 1985 թվականին), մայրը Լորրեն Բրակկոն է, Հադսոնան (ծնվել է  2004 թվականին), մայրը Լիզա Կարմազին է, և  Ռոմանան (ծնվել է  2004 թվականին), մայրը Դաֆնե Կանսթերն է։


== Ծանոթագրություններ ==


== Արտաքին հղումներ ==
Հարվի Կեյտել (անգլ.) Internet Movie Database կայքում
Ինժեներովկա

Ինժեներովկա (ուկրաիներեն՝ Інженерівка), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Ինժեներովկա գյուղում բնակվում էր 92 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարպովկա (գյուղ, Բակալինսկի շրջան)

Անվան այլ կիրառումների համար տե՛ս՝ ԿարպովկաԿարպովկա (ռուս.՝ Карповка, բաշկիրերեն՝ Карповка), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրանիկ Հովհաննիսյան (պարուսույց)

Անդրանիկ Հովհաննիսյան (սեպտեմբերի 26, 1955, Նոր Արտագերս, Արմավիր - ապրիլի 26, 2020, Երևան), հայ պարուսույց, «Վան» ավանդական երգի և պարի խմբի գեղարվեստական ղեկավար։


== Կենսագրություն ==
Անդրանիկ Հովհաննիսյանը ծնվել է 1955 թվականի սեպտեմբերի 26-ին, Արմավիրի մարզի Նոր Արտագերս գյուղում։ Արմատներով Սասունի Սպղանք գյուղից է։ Սովորել է տեղի միջնակարգ դպրոցում։ Բարձրագույն կրթությունը ստացել է Հայաստանի ազգային պոլիտեխնիկական համալսարանում։ Ծառայել է խորհրդային բանակում։ 1979 թվականին ամուսնացել է Մարգարիտա Պետրոսյանի հետ, ունեցել է երկու դուստր՝ Լիանա և Լիլիթ։
Մահացել է 2020 թվականի ապրիլի 26-ին, Երևանում։


== Գործունեություն ==
Անդրանիկ Հովհաննիսյանը իր ողջ գիտակից կյանքը նվիրել է հայկական ազգային երգերի ու պարերի առաջմղմանը, զարգացմանն ու տարածմանը։
Հայ երգի մեծ երախտավորներ, երգիչ-բանահավաք Հայրիկ Մուրադյանի և նրա դուստր, ազգագրագետ-բանահավաք Մարո Մուրադյանի ջանքերով շուրջ չորս տասնամյակ առաջ ստեղծված «Ակունք» և «Վան» ազգագրական համույթների կազմում Անդրանիկ Հովհաննիսյանը, 1979 թվականից սկսած իր ձայնով զարդարել է բազմաթիվ համերգներ, հայրենիքում և աշխարհի բազմաթիվ երկրներում ներկայացրել պատմական Հայաստանի ազգագրական շրջանների հայտնի և անհայտ մի շարք երգեր։ Նրա երգը բխում էր մեր ակունքներից, պատմությունից ու էությունից։
Հետագայում նրան է անցել Հայաստանի ազգային պոլիտեխնիկական համալսարանի, Հայրիկ Մուրադյանի անվան «Վան» ազգագրական երգ ու պարի համույթի ղեկավարությունը։ Միաժամանակ երկար տարիներ շարունակել է լինել «Ակունք» ազգագրական համույթի գլխավոր մենակատարներից մեկը։ Անսամբլների հետ նա հյուրախաղերի է եղել Ռուսաստանում, Ուկրաինայում, Իտալիայում, Ռումինիայում, Հնդկաստանում և բազմաթիվ ելույթներ ունեցել Հայաստանի բոլոր մարզերում, այդ թվում` Արցախում։ Երկար տարիներ եղել է «ԵՐՊԻ» երգի և պարի ազգագրական փառատոնի կազմակերպիչներից մեկը։  Օգնել է բազմաթիվ խմբերի հայկական բանահյուսության զարգացման գործում։
Աշխատել է «Լույս» պ/հ-ում։


== ԾԱՆՈԹԱԳՐՈՒԹՅՈՒՆՆԵՐ ==
https://m.facebook.com/story.php?story_fbid=1585685034914427&id=521645117985096


== Աղբյուրներ ==
Անդրանիկ Հովհաննիսյանը Հայրիկ Մուրադյանի մասին

https://www.facebook.com/VanFolkEnsemble
Դրազարկ (տարեգիրք)

Դրազարկ, տարեգիրք, որը լույս էր տեսնում 1967 թվականից՝ Անթիլիասում (Լիբանան)։ Խմբագիրն էր Տ․ Փանոսյանը և հրատարակում էին Կիլիկիո կաթողիկոսության Հայ եկեղեցու կիրակնօրյա դպրոցները (Հ․ Ե․ Կ․ Դ․)։


== Դրազարկի գործունեություն ==
Տպագրում էր այդ ժամանակների և դասական հայ գրողների գործերը, գրականագիտական և պատմա-բանասիրական ուսումնասիրություններ, լուսաբանում սփյուռքահայ կրոնական ն մշակութային կյանքը, տեղեկություններ հաղորդում հայկական վարժարանների մասին, անդրադառնում երեխաների դաստիարակության խնդիրներին։ Տարեգիրքը պատմում էր ազգային սովորույթների, ժողովրդական ավանդությունների մասին, ներկայացնում հայ արվեստագետներին։ Դրազարկը լայն տեղ էր հատկացնում Հ․ Ե․ Կ․ Դ-ի գործունեությանը։ Ուներ անգլերեն բաժին։ 1961-1962 թվականներին Բեյրութում հրատարակվել էր նույն անունով պարբերաթերթ։
Աստերոիդների ցանկ (88801-88900)

Աստերոիդների ցանկ (88701-88800)  • Աստերոիդների ցանկ  • Աստերոիդների ցանկ (88901-89000)
 Աստերոիդների ցանկ (88701-88800)  • Աստերոիդների ցանկ  • Աստերոիդների ցանկ (88901-89000)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Սառա Շամմա

Սառա Շամմա (արաբ․՝ سارة شما‎‎, նոյեմբերի 26, 1975(1975-11-26), Դամասկոս, Սիրիա), սիրիացի նկարիչ։


== Կենսագրություն ==
Սառա Շամման ծնվել է 1975 թվականին Դամասկոսում։ 2010 թվականին ընտրվել է ՄԱԿ-ի Պարենի համաշխարհային ծրագրի «Հայտնի գործընկեր» նկարիչ։
2004 թվականին Շամման դարձել է BP Portrait Award (դիմանկարական մրցանակ) մրցանակակիրներից մեկը։ Հետագայում նրան հրավիրել են մասնակցելու մի շարք անհատական և խմբակային ցուցահանդեսների ամբողջ աշխարհում, այդ թվում՝ 2013 թվականին Q-ն Թագավորական արվեստի քոլեջում, 2013 թվականին Մոլ պատկերասրահում Դիմանկարիչների թագավորական ընկերության ամենամյա ցուցահանդեսին և 2012 թվականին Գերմանիայի Բյուդելսդորֆ քաղաքի Նորդ արվեստի սրահում։
Շամմայի ընտրության առարկան մարդկային ձևն է։ Թեև նա ապրել և աշխատել է Սիրիայի քաղաքացիական պատերազմի տարիներին (որն արտացոլվում է նրա արվեստի մեջ), նա փորձում է ավելի քիչ ուշադրություն դարձնել պատերազմի և տառապանքի քաղաքական ասպեկտներին։


== Մրցանակներ ==
Art մրցանակի կարճ ցանկ, KiC (Kunst in der Carlshütte) ամենամյա միջազգային ցուցահանդես Բյուդելսդորֆ, Գերմանիա, 2010 թ.
Քանդակային հետապնդում ամսագիր, Արվեստի/գրականության մրցույթում նկարչության 2-րդ մրցանակ, ԱՄՆ, 2009 թ.
Waterhouse Natural History Art Prize, նկարչության 1-ին մրցանակ Հարավային Ավստրալիայի թանգարան, Ադելաիդա, Հարավային Ավստրալիա, Ավստրալիա, 2008 թ.
Կաստելիոնի նահանգի նկարչության միջազգային մրցանակի կարճ ցանկ, Կաստելիոն, Իսպանիա, 2005 թ.
BP Portrait Award, 4-րդ մրցանակ,  Լոնդոնի դիմանկարների ազգային պատկերասրահ, Լոնդոն, 2004 թ.


== Ծանոթագրություններ ==


== Արտաքին հղումներ ==
Սառա Շամմայի պաշտոնական կայքէջ
Sara Shamma's interview with Forward Magazine
Sara Shamma WFP Celebrity Partner Archived 2014-03-30 at the Wayback Machine.
Painting What’s Inside (profile of Syrian painter Sara Shamma)
Կամիշևատսկայա

Կամիշևատսկայա (ռուս.՝ Камышеватская), ստանիցա Ռուսաստանի Դաշնության Կրասնոդարի երկրամասի Եյսկի շրջանի կազմում։
Բնակչությունը 2002 թվականին գրանցված տվյալներով կազմում էր 5135 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինչ-ինչ բաներ նահանգային կյանքից

«Ինչ-ինչ բաներ նահանգային կյանքից» (ռուս.՝ Кое-что из губернской жизни), խորհրդային գեղարվեստական հեռուստաֆիլմ՝ նկարահանված Անտոն Չեխովի «Առաջարկ», «Հոբելյան», «Հարսանիք», «Նինոչկա» և այլ պատմվածքների և սցենարների մոտիվներով։ Ֆիլմը կոչվում է նաև «Ինչ որ մի տեղ նահանգային այգում»։


== Սյուժե ==
Ֆիլմի գործողությունները տեղի են ունենում պարահանդեսում։ Չեխովի տարբեր պատմվածքների սյուժեներով ստեղծված ֆիլմում գլխավոր դերերը կատարում են նույն հերոսները։


== Դերերում ==
Տատյանա Դոգիլևա՝ Նատալյա Ստեպանովնա Չուբուկովա/Նինոչկա
Լև Դուրով՝ Չուբուկով / Կոզուլին
Անդրեյ Միրոնով՝ պատմող / պորուչիկ
Օլեգ Տաբակով՝ տարեց պարոն
Լիա Ախեջակովա՝ Զմեյուկինա/ Մերչուտկինա
Ալեքսանդր Կալյագին՝ Պովիդոն Մաքսիմովիչ, Կատյայի ամուսին / Խիրին, հաշվապահ / Ապլոմբով / Վիխլենև
Յուրի Բոգատիրով՝ Լոմով / Շիպուչին / Ять / Նինոչկայի սիրեկան
Տատյանա Շմիգա՝ պրիմադոնա
Շանդոր Կալոշ՝ դաշնակահար
Գերման Կաչին՝ Պրոխոր, ծառա
Վալենտին Մանոխին՝ դրվագում
Ի. Աբդեև՝ դրվագում
Ա. Ռյաբինինա՝ դրվագում


== Նկարահանող խումբ ==
Սցենարի հեղինակ՝ Նինա Ֆոմինա, ըստ Անտոն Չեխովի պատմվածքների
Ռեժիսոր՝ Բորիս Գալանտեր
Երկրորդ ռեժիսոր՝ Եվգենիա Կոլմիկովա
Օպերատոր՝ Եվգենի Անիսիմով
Նկարիչ՝ Էլեոնորա Վինիցկայա


== Ծանոթագրություններ ==
Վիտորիտո

Վիտորիտո  (իտալերեն՝ Vittorito), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 955 մարդ (2005 թվականի տվյալներով)։ Խտությունը՝ 68,02 մարդ/կմ²։ Տարածքը՝ 14,04 կմ²։ Էլեկտրոնային փոստ` 67030։ Հեռախոսային կոդ` 0864։
Բնակավայրի հովանավորող սուրբն է San Biagio։ Տոնը միշտ նշում են փետրվարի 3-ին։


== Ծանոթագրություններ ==
Հակաբիոտիկների ճիշտ օգտագործման համաշխարհային շաբաթ

Հակաբիոտիկների ճիշտ օգտագործման համաշխարհային շաբաթ (անգլ.՝ World Antibiotic Awareness Week), Առողջապահության համաշխարհային կազմակերպության հայտարարած հակամանրէային դեղերի նկատմամբ կայունության դեմ պայքարի համաշխարհային քարոզարշավ-շաբաթ, որը միտված է հակաբիոտիկ դիմադրության խնդրի վերաբերյալ գլոբալ իրազեկության բարձրացմանը, բոլոր ոլորտներում հակաբիոտիկների ճիշտ օգտագործման խթանմանը՝ հակաբիոտիկների դիմադրության հետագա դեպքերը կանխելու համար։ Անց է կացվում 2015 թվականից։


== Նախադրյալներ ==
Շատ վարակիչ հիվանդություններ 20-րդ դարից բուժելի են հակաբիոտիկների օգնությամբ, բայց նրանց ոչ պատշաճ օգտագործումը նպաստում է դրանց նկատմամբ կայուն մանրէների առաջացմանը։ Եթե միջոցներ չձեռնարկվեն, ապա աշխարհը կթևակոխի «հետհակաբիոտիկային դարաշրջան», երբ մարդկությունը կունենա նոր ձևավորված դեղակայուն վարակներ, բայց չի ունենա անհրաժեշտ հակաբիոտիկներ և նշանակված բուժումը կդառնա անարդյունավետ։
Առողջապահության համաշխարհային կազմակերպության հաշվարկներով, եթե չիրականցվեն համապատասխան միջոցառումներ 2050 թվականին աշխարհում կգրանցվի տարեկան մոտ 10 մլն մահվան դեպք, իսկ տնտեսական վնասը կկազմի մոտ 100 տրլն դոլլար։


== Պատմություն ==
Հակաբիոտիկների իրազեկման առաջին համաշխարհային շաբաթը կազմակերպել է Առողջապահության համաշխարհային կազմակերպությունը  2015 թվականի նոյեմբերի 16-22-ը։ Շաբաթվա նպատակն էր բարձրացնել գլոբալ իրազեկությունը հակաբիոտիկների դիմադրության վերաբերյալ։
2017 թվականին ՄԱԿ-ի Պարենի և գյուղատնտեսության կազմակերպությունը (ՊԳԿ), Առողջապահության համաշխարհային կազմակերպությունը (ԱՀԿ) և Կենդանիների առողջության համաշխարհային կազմակերպությունը (OIE) միասին կոչ են արել համապատասխանաբար օգտագործել հակաբիոտիկները  մարդկանց և կենդանիների համար, որ հակաբիոտիկների դիմադրության առաջացումը նվազի։
Հայաստանը 2015 թվականի հուլիսի 8-ին թիվ 32 արձանագրությամբ հավանություն է տվել «Հակամանրէային դեղերի նկատմամբ կայունության հսկողության և կանխարգելման ռազմավարությանը» և միացել Առողջապահության համաշխարհային կազմակերպության հայտարարված հակամանրէային դեղերի նկատմամբ կայունության դեմ պայքարի համաշխարհային արշավին։


== Ծանոթագրություններ ==
Ֆուտբոլի Անգլիայի գավաթ 1906-07

Ֆուտբոլի Անգլիայի գավաթ 1906-07 (անգլ.՝ 1906-07 FA Cup), Ֆուտբոլի Անգլիայի գավաթի 36-րդ խաղարկությունն է, որում հաղթեց «Շեֆիլդ Ուենսդեյ» ֆուտբոլային ակումբը։


== Եզրափակիչ ==
Ժողովածու (3982)

Ժողովածու (3982), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3982 թվի տակ։ Ձեռագիրը գրվել է 1621 թվականին Հովհաննես Լեհացի, Պողոս և Հակոբ գրիչների կողմից՝ Կ. Պոլսում։ Ստացողը եղել է Տեր Խաչատուրը։ Գրված է թղթի վրա, որը ունի 20X14,5 սմ չափս։ Ձեռագիրը կազմված է 360 թերթից։ Գրված է երկսյուն, նոտրգրով։ Ունի լուսանցազարդ մանրանկարներ։ Կազմը` ստվարաթուղթ։ Հիշատակարաններ՝ 47բ, 83բ, 240բ, 252բ, 288բ, 324բ, 347բ, 351ա, հետագայի՝ պահպանակ Ա (1909 թ.):


== Բովանդակություն ==
Քարոզք (Բարթողիմեոս, Գր. Տաթևացի, Մատթ. Ջուղայեցի)։
Յաղագս հոթն մահուչափ մեղաց։
Ներս. Լամբրոնացւոյ Գիր Հաւատոյ, Քննութիւն կարգաց եկեղեցւոյ, Խորհրդածութիւնք։
Ներս. Շնորհալւոյ մեկնութիւն բանից ի Սահմանաց իմաստասիրութեան Դաւթի։
Ի հարանց վարուց։
Հովհ. Որոտնեցւոյ հաւատքեալ ի բանից իմաստասիրաց։
Հառաջաբանութիւն մեկնութեանց Դաւթի ի ներածութիւնն Պորփիւրի։
Ներածութիւն Պորփիւրի։
Համառոտ լուծմունք 10 ստորագրութեանցն Արիստոտելի, Ի վերլուծականեն Արիստոտելի, Ի բնութեան։
Յաղագս խոնարհութեան։
Գաւազանագիրք կաթողիկոսաց հայոց։


== Ծանոթագրություններ ==
Ալեքսեյ Իվանով

Ալեքսեյ Դմիտրիևիչ Իվանով (բելառուս․՝ Аляксей Дзмітрыевіч Іваноў, փետրվարի 19, 1997(1997-02-19), Մինսկ, Բելառուս), բելառուս ֆուտբոլիստ, «Դինամո-Բրեստ» ակումբի պաշտպան։


== Ակումբային կարիերա ==
Ալեքսեյ Իվանովը «Մինսկ» ֆուտբոլային ակումբի սան է։ 2014 թվականից սկսել է խաղալ երկրորդ կազմում և շուտով տեղ է գրավել նրա հիմնական կազմում։ 2014 թվականի նոյեմբերի 8-ին նա  նշել է իր դեբյուտը Բելառուսի Պրեմիեր լիգայում «Մինսկի» հիմնական կազմում՝ փոխարինման դուրս գալով Մոգիլյովի «Դնեպր» ակումբի դեմ խաղի վերջում (2:0)։ 2015 թվականի մրցաշրջանում շարունակել է խաղալ երկրորդ կազմում, ինչպես նաև մեկ անգամ փոխարինման է դուրս եկել Բարձրագույն լիգայում։
2016 թվականի հուլիսին Իվանովը տեղափոխվել է Բրեստի «Դինամո» ակումբ։


=== Վիճակագրություն ===


== Միջազգային կարիերա ==
2015 թվականի աշնանը Բելառուսի պատանեկան հավաքականի կազմում մասնակցել է Եվրոպայի առաջնության որակավորման փուլին, որտեղ գոլ է խփել Սան Մարինոյի երիտասարդական հավաքականի դեմ խաղում։


== Ծանոթագրություններ ==


== Արտաքին հղումներ ==
Ֆուտբոլիստի պաշտոնական տվյալները «Մինսկ» ակումբի կայքում Archived 2017-10-28 at the Wayback Machine.
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
Ֆուտբոլիստի էջը teams.by կայքում
Ֆուտբոլիստի էջը pressball.by կայքում
Ձայներ (ֆիլմ, 2014)

Ձայներ (անգլ.՝ The Voices), 2014 թվականի ֆիլմ։ Ռեժիսորը Մարժան Սատրապին է։ Ֆիլմի պրեմիերան կայացել է 2014 թվականի հունվարի 19-ին։


== Սյուժե ==
Ջերին լավատես աշխարհայացքով տղա է։ Նա հոգեկան հիվանդ է և չի ընդունում հոգեբույժի նշանակած դեղահաբերը։ Նա տեսնում է հալյուցինացիաներ, որտեղ իր կատուն իրեն առաջարկում է դառնալ սերիալ մարդասպան, իսկ շունը փորձում է համոզել նրան, որ նա լավն է։ Այն բանից հետո, երբ նա կրկին սկսում է ընդունել դեղահաբերը, նա սկսում է կարճ ժամկետով պարզ մտածել։ Նա այդ պարզ ժամանակահատվածում ամեն բան հասկանում է։


== Դերերում ==


== Ծանոթագրություններ ==
Ուպանիշադներ

Ուպանիշադներ սանսկր․ ուպանիշադ, բառացիորեն՝ կողքին (ուսուցչի) նստելը, այսինքն՝ ճշմարտությունը ճանաչելու նպատակով ուսուցչի շուրջը նստելը, այստեղից էլ հետագայում՝ նվիրական գիտելիք, գաղտնի ուսմունք], հնդկաստանում հնագույն կրոնափիլիսոփայական բնույթի գրավոր տեքստեր։
Ուպանիշադները Բրահմանների, Սամհիտաների և Արանյակաների հետ կազմում են Վեդաները և վերջինների փիլիսոփայական մասն են։ Ուպանիշադների ժողովածուն բաղկացած է 108 տեքստից։ Դրանք տարբերվում են ծավալով, առաջացման ժամանակով (մ․թ․ա․ 6–3-րդ դարերից մինչև 14–15 դարեր), քննվող փիլիսոփայական հարցերի իդեալիստական, երբեմն նաև մատերիալիստական մեկնաբանություններով։ Ըստ առաջացման ժամանակի Ուպանիշադները բաժանվում են «վաղ» և «նոր» շերտերի։ «Վաղ» շերտին են պատկանում Բրիհադարանյակա, Չհանդոգյա, Այտարեյա, Տայիտտիրիյա, Կենա, Կաուշիտակի ուպանիշադներ։ Համեմատաբար նորերից են Շվեաաշվաաարա, Կատհա, Իշա, Մունդակա, Մահանարյանա, Մայտրի, Փրաշնա, Մանդուկյա ուպանիշադներ։ Ուպանիշադներում հիմնականում քննվում են փիլիսոփայական և բարոյափիլիսոփայական հարցեր և նվազագույն չափով՝ ծեսերը և ծիսակատարությունները։ Ուպանիշադներում հատուկ ուշադրության առարկա են իրականության սկզբնապատճառի որոնումները, միակ բարձրագույն էության (բրահման), հոգու շրջապտույտի, ազատագրման ճանապարհների և դրանց ընտրության մասին խորհրդածությունները և այլն։
Աստվածատուր Բաբիկյան

Աստվածատուր Բաբիկյան (օգոստոսի 5, 1738(1738-08-05), Նոր Ջուղա, մարզ 5, Սպահան, Իրան - ապրիլի 18, 1825(1825-04-18), Վիեննա, Ավստրիական կայսրություն]), հայ գրող, թարգմանիչ, Վիեննայի Մխիթարյան միաբանության հիմնադիրներից ու առաջին աբբահայրը։


== Կենսագրություն ==
1772 թվականին Վենետիկի Մխիթարյան միաբանությունից իր տասնմեկ համախոհներով հեռացել է Տրիեստ, հետագայում՝ Վիեննա (1810), ուր և հաջորդ տարին հիմնել է միաբանություն, որը Ավստրիայի կայսր Ֆրանց Յոզեֆ I պաշտոնապես ճանաչել է 1811 թվականին։ 1812 թվականին հիմնադրել է նույն միաբանության տպարանը։ Գրել է «Համառօտ յայտյանդիմանութիւն երկուց ճշմարտութեանց ընդդէմ երկուց մոլար դրութեանց» (1817) աշխատությունը, թարգմանել Կարոլոս Բիլլուարտի «Բովանդակութիւն բովանդակութեան Ա․ Թովմայի․․․» փիլիսոփայական աստվածաբանական երկասիրությունը (հատոր 1-3, 1810-1813)։


== Գրականություն ==
Հուշարձան (գրական ժողովածու), Վնն․, 1911


== Ծանոթագրություններ ==
Տամարա Գոլովանովա

Տամարա Սերգեևնա Գոլովանովա (ծննդյան ազգանունը` Մոզալևսկայա, փետրվարի 11, 1924(1924-02-11) - 2010, Մոսկվա, Ռուսաստան), խորհրդային և ռուս պարուհի, գեղարվեստական ղեկավար։ ՌԽՖՍՀ ժողովրդական արտիստ։ Ստալինյան 1-ին աստիճանի մրցանակի դափնեկիր։


== Կենսագրություն ==
Տամարա Սերգեևնա Գոլովանովա  ծնվել է 1924 թվականի փետրվարի 11-ին։ Զբաղվել է մարմնամարզությամբ, այնուհետև 1943 թվականին միացել է պարի համույթին։ Չունենալով հատուկ խորեոգրաֆիական կրթություն, յուրացրել է մոիսեևյան պարի դպրոցի մեթոդաբանությունը և շուտով սկսել է կատարել մենապարեր։ 1943-1968 թվականներին եղել է Իգոր Մոիսեևի անվան ժողովրդական պարի անսամբլի մենակատար։ Կատարել է ծաղրային ռոք-ն-ռոլլ պարեր՝ «Վերադառնալով կապիկին», «Սպորտային վալս», «Պարտիզաններ» խորեոգրաֆիկ պատկերում խաղացել է պարտիզանի դեր։ Հանդես է եկել փայլուն կատարումներով՝ հագեցած դրամաներով։
1971 թվականին, Մոիսևյան համույթից դուրս գալուց հետո, ստեղծել է իր սեփական«Սուվենիր» համույթը։ Եղել է Մոսկվայի տարածաշրջանային պետական  ֆիլհարմոնիայի «Սուվենիր» համույթի գեղարվեստական ղեկավարը։
Մահացել է 2010 թվականին։ Թաղված է Մոսկվայի մարզի Դմիտրովսկի շրջանի Կատուար (Նեկրասովյան) գյուղի մոտակայքում գտնվող գերեզմանատանը, ամուսնու` Լև Գոլովանովի կողքին։


== Ընտանիք ==
Ամուսին՝  պարող Լև Վիկտորովիչ Գոլովանով (1926-2015), պարուսույց, ուսուցիչ, ԽՍՀՄ ժողովրդական դերասան, Ստալինյան 1 աստիճանի մրցանակի դափնեկիր։


== Պարգևներ, մրցանակներ ==
1 աստիճանի Ստալինյան մրցանակ (1952),
ՌՍՖՍՀ վաստակավորարտիստ (9.08.1958),
ՌԽՖՍՀ ժողովրդական արտիստ (24.08.1987),
«Հայրենիքին մատուցած ծառայությունների համար» IV աստիճանի շքանշան (հունվարի 26 1998)։


== Ֆիլմագրություն ==
1978 - Կրտսեր քույր (Վրաստան-կինոնկար, հեռուստատեսություն) - դրվագում (չկա վերնագրում)։


== Գրականություն ==
«In memoriam. Тамара Голованова» // Балет / № 1, 2011// М.: ПРОМЕДИА.


== Ծանոթագրություններ ==


== Աղբյուր ==
«Ансамбль «Сувенир» Тамары Головановой»։ livejournal.com։ Վերցված է 2018-10-17 
«Ансамбль Моисеева. Танец-пародия на рок-н-ролл «Назад к обезьяне»»։ liveinternet.ru։ Վերցված է 2018-10-17
Ֆորբախ (Վերին Պֆալց)

Ֆորբախ (գերմ.՝ Vorbach), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 1043 մարդ 2010 թվականի դեկտեմբերի 31-ի տվյալներով։ Զբաղեցնում է 13,52 կմ² տարածք։ Պաշտոնական կոդն է՝ 09 3 74 163։


== Ծանոթագրություններ ==
(1642) Հիլլ

(1642) Հիլլ (անգլ.՝ Hill), աստերոիդ աստերոիդների հիմնական գոտում։ Հայտնաբերվել է 1951 թվականի սեպտեմբերի 4-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,751204 ա. մ., առավելագույնը մոտենում է 2,5732 ա. մ. հեռավորության վրա և հեռանում 2,9292 ա. մ.։ Արեգակի շուրջ մեկ ամբողջական պտույտ է կատարում 1666,8 երկրային օրվա ընթացքում, իր ուղեծրով շարժվելով միջինում 0,215983 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1642) Հիլլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրաժդանսկայա օբորոնա

Գրաժդանսկայա օբորոնա (ռուսերեն՝ Гражданская оборона, հայերեն թարգմանաբար՝ «Քաղաքացիական պաշտպանություն»), խորհրդային և ռուսական ռոք-խումբ, որի ղեկավարն էր Եգոր Լետովը։ Հիմնվել է 1984 թ. Օմսկում։ Սիբիրյան պանկի գլխավոր ներկայացուցիչներից։
Իր գոյության ընթացքում խումբը հիմնականում եղել է ընդհատակում։ «Ինչու ենք երազներ տեսնում» ("Зачем снятся сны" (2007))՝ դարձավ խմբի վերջին ալբոմը։


== Հղումներ ==
Պաշտոնական կայք Archived 2011-05-10 at the Wayback Machine.
Ոչ պաշտոնական կայք Archived 2006-01-10 at the Wayback Machine.
Ոչ պաշտոնական կայք Archived 2007-11-18 at the Wayback Machine.
(6383) Տոկուշիմա

(6383) Տոկուշիմա (անգլ.՝ Tokushima), աստերոիդ աստերոիդների հիմնական գոտում։ Հայտնաբերվել է 1988 թվականի դեկտեմբերի 12-ին Մասայուկի Իվամոտոյի և Թոշիմասա Ֆուրութայի կողմից Տոկուշիմա-Կայնանում։
Միջին հեռավորությունը Արեգակից կազմում է 2,996431 ա. մ., առավելագույնը մոտենում է 2,818 ա. մ. հեռավորության վրա և հեռանում 3,1748 ա. մ.։ Արեգակի շուրջ մեկ ամբողջական պտույտ է կատարում 1894,54 երկրային օրվա ընթացքում, իր ուղեծրով շարժվելով միջինում 0,190019 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6383) Տոկուշիմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պյոտր Գուլակ-Արտեմովսկի

Պյոտր Պետրովիչ Գյուլակ-Արտեմովսկի (ուկրաիներեն՝ Гулак-Артемовський Петро Петрович, հունվարի 16 (27), 1790, Գորոդիշչե, Tsherkassy County, Ռուսական կայսրություն - հոկտեմբերի 1 (13), 1865, Խարկով, Ռուսական կայսրություն), ուկրաինացի բանաստեղծ։


== Կենսագրություն ==
Պյոտր Գյուլակ-Արտեմովսկին ծնվել է Գորոդիշչե քաղաքում։ 1817 թ. ընդունվել է Խարկովի համալսարանը, որտեղ էլ սկսել է իր գրական-գիտական գործունեությունը։ 1841 թ. եղել է նույն համալսարանի ռեկտորը։ Գրել է երգիծական բանաստեղծություններ և առակներ («Պանը և շունը», 1818)։ 1818-1819 թվականներին «Ուկրաինսկի Վեստնիկ» ամսագրում տպագրվել են Գուլկա-Արտեմովսկու «Պանը և շունը», «Սոլոպիյը և Խիվրյան», «Տյուխտւյը և Չվանկոն» և այլ առակներ, որոնք մեծ համբավ են բերել հեղինակին։ Գրել է բալլադներ, երգեր, լիրիկական բանաստեղծություններ։


== Ծանոթագրություններ ==
Rockstar 101

«Rockstar 101» (հայերեն՝ Ռոք աստղ), բարբադոսցի երգչուհի Ռիհաննայի հինգերորդ սինգլն է, իր չորրորդ Rated R ստուդիական ալբոմից։ Այն ձայնագրվել է Սլեշի մասնակցությաամբ և թողարկվել է 2010 թվականի մայիսի 18-ին։


== Քննադատների արձագանքները ==
Երգը ստացել է խառը արձագանքներ երաժշտական քննադատների կողմից։


== Ելույթներ ==
Առաջին անգամ Ռիհաննան ելույթ է ունեցել «Rockstar 101» սինգլով 2010 թվականի ապրիլի 7-ին  American Idol-ում.:


== Կոմպոզիցիայի ցուցակ ==


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Պարանա նահանգի հարավկենտրոնական մաս (մարզ)

Պարանա նահանգի հարավկենտրոնական մաս (պորտ.՝ Mesorregião do Centro-Sul Paranaense), վարչական մեզոշրջան Բրազիլիայում, մտնում է Պարանա նահանգի մեջ։ Բնակչությունը կազմում է 557 032 մարդ՝ 2006 թվականի տվյալներով։ Զբաղեցնում է 26 409,780 կմ² տարածք։ Բնակչության խտությունը՝ 21,1 մարդ/կմ²։


== Վիճակագրություն ==
Համախառն ներքին արտադրանքը կազմել է 4 822 519 480,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 809,92 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Գաստոն Գուրուսեագա

Գաստոն Գուրուսեագա Ֆագունդես (իսպ.՝ Gastón Guruceaga Fagúndez, մարտի 15, 1995(1995-03-15), Արտիգաս, Ուրուգվայ), բասկերական ծագմամբ ուրուգվայցի ֆուտբոլիստ, «Գուարանի» ակումբի դարպասապահ։


== Ակումբային կարիերա ==
Գուրուսեագան եղել է «Պենյառոլ» ակումբի սան։ 2012 թվականին Գաստոնը հայտ է ներկայացրել մրցաշրջանի համար և առաջին իսկ մրցաշրջանում դարձել երկրի չեմպիոն, թեև ոչ մի րոպե չի խաղացել։
2015 թվականի օգոստոսի 16-ին «Սերեո» ֆուտբոլային ակումբի դեմ խաղում նորամուտ է ունեցել Ուրուգվայի առաջնությունում։ 2018 թվականի սկզբին Գուրուսեագան վարձույթի իրավունքով տեղափոխվել է Պարագվայի «Գուրանի» ֆուտբոլային ակումբ։ Փետրվարի 4-ին «Սոլ դե Ամերիկա» ֆուտբոլային ակումբի դեմ խաղում նորամուտն է նշել Պարագվայի առաջնությունում։


== Միջազգային կարիերա ==
2015 թվականի սկզբին Գուրուսեագան Ուրուգվայի երիտասարդական հավաքականի կազմում  դարձել է բրոնզե մեդալակիր Հարավային Ամերիկայի երիտասարդական հավաքականում։ Մրցախաղում նա խաղացել է Չիլիի երիտասարդական հավաքականի թիմերի դեմ խաղերում, Պերուի, Պարագվայի, Արգենտինայի, երկու անգամ Կոլումբիայի և Բրազիլիայի թիմերի դեմ խաղերում։ Նույն թվականի ամռանը Գաստոնը մասնակցել է աշխարհի երիտասարդական առաջնությանը Նոր Զելանդիայում։ Մրցախաղում նա խաղացել է Սերբիայի, Մեքսիկայի, Մալիի և Բրազիլիայի ազգային հավաքականների դեմ խաղում։


== Ձեռքբերում ==
Թիմային
 «Պենյարոլ»

Ուրուգվայի ֆուտբոլի առաջնություն 2012/2013 (դաշտ դուրս չի եկել)
Ուրուգվայի ֆուտբոլի առաջնություն 2015/16Միջազգային
 Ուրուգվայի ֆուտբոլի երիտասարդական հավաքական (մինչև 20)

Հարավային Ամերիկայի ֆուտբոլի առաջնություն երիտասարդական թիմերի միջև՝ 2015


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Профиль на sports.ru
Статистика на Transfermarkt
Լիզա Մարկլունդ

Լիզա Մարկլունդ (շվեդերեն՝ Liza Marklund, սեպտեմբերի 9, 1962(1962-09-09)[…], Piteå, Շվեդիա), շվեդ գրող, դետեկտիվ վեպերի հեղինակ։ Նրա գրքերի մեծ մասը միավորված է շվեդ լրագրուհի Անիկե Բենգցտոնի մասին պատմող շարքում։ Գրքերը հրատարակվել են 30 լեզուներով և վաճառվել միլիոնավոր օրինակներով ամբողջ աշխարհում։ 2010 թվականին ամերիկացի հեղինակ Ջեյմս Պատերսոնի հետ դարձել է «Բացիկներով մարդասպանները» (The Postcard Killers) վեպի համահեղինակը։ Գիրքը 12-րդն է գրողի գրական կարիերայում։ Այս գրքի շնորհիվ Մարկլունդը Ստիգ Լարսոնից հետո դարձել է շվեդ երկրորդ հեղինակը, որի ստեղծագործությունները գլխավորել են Նյու Յորք Թայմսի բեսթսելերների ցանկը։
Շվեդիայում մեծությամբ երրորդ հրատարակչության (Piratförlaget) համասեփականատերն է։
Մարկլունդը ՅՈՒՆԻՍԵՖ-ի բարի կամքի դեսպան է։ Ամուսնու՝ Միքայելի հետ ապրում է Իսպանիայում։


== Կենսագրություն ==
Գրողն իր կարիերան սկսել է 1995 թվականին։ Այդ պահից գրել է դետեկտիվ ութ վեպ, Մարիա Էրիքսոնի համահեղինակությամբ փաստագրական երկու և Լոտա Սնիկերի համահեղինակությամբ «նոն ֆիքշն» ժանրի մեկ գործ։ Լրագրուհի Անիկե Բենգցտոնի մասին պատմող շարքը բեսթսելեր է դարձել ողջ աշխարհում։
Գրական գործունեութանան ընթացքում Մարկլունդն արժանացել է բազմաթիվ մրցանակների։ 2003 և 2004 թվականներին նա Շվեդիայի ամենահայտնի կանանց ցուցակում զբաղեցրել է համապատասխանաբար 14-րդ և 4-րդ հորիզոնականները։
Նրա գրքերի մոտիվներով նկարահանվել են շվեդական արտադրության «Կարմիր ժամկետ» և «Դրախտ» ֆիլմերը։ Դրանք էկրան են բարձրացել 2001 և 2003 թվականներին։ 2009 թվականին «Դեղին թռչուն» (Yellow Bird) ընկերությունը Մարկլունդից գնել է նրա վեց վեպերի էկրանավորման իրավունքը՝ «Ստուդիա 69», «Փրայմ թայմ», «Կարմիր էգ գայլը», «Նոբելի վերջին կտակը», «Ցմահ ժամկետ» և «Տեղ արևի տակ»։ Արդեն այս ֆիլմերում գլխավոր դերակատարը եղել է Մալին Կրեպինը։
2004 թվականին Մարկլունդը նշանակվել է ՅՈւՆԻՍԵՖ-ի դեսպան։ Դրա պատճառն այն է եղել, որ գրողին հետաքրքրել է մարդու, մասնավորապես՝ երեխաների իրավունքը։ Այս կազմակերպության շրջանակներում նա շատ է ճամփորդել, զբաղվել մանկական ստրկության և երրորդ աշխարհի երկրներում ՄԻԱՎ վարակ ունեցող երեխաների հարցերով։


== Ստեղծագործություններ ==


=== «Աննա Բենգցտոն շարք» ===
Sprängaren (1998)
Studio sex (1999)
Paradiset (2000)
Prime Time (2002)
Den Röda Vargen (2003) «Կարմիր էգ գայլը»
Nobels testamente (2006) «Նոբելի վերջին կտակը»
Livstid (2007) «Ցմահ ժամկետ»
En plats i solen (2008) «Տեղ արևի տակ»
Du gamla, du fria (2011) «Աղմկալից գործ»
Lyckliga gatan (2013)
Järnblod (2015)


== Ծանոթագրություններ ==
Ամրադիլ

Ամրադիլ (Ամրագյուղ, Ամրադուլ, Թազաքենդ), գյուղ Իրանում Պարսկահայքում՝ Արաքսի աջ կողմում, Հայկական լեռներում, սակավաջուր լեռնային վայրում։
1915 թվականին ուներ 42 տուն հայ բնակիչ, որոնք զբաղվում էին երկրագործությամբ, անասնապահությամբ և այգեգործությամբ։ Ամրադիլում կար անշուք եկեղեցի և նախակրթական վարժարան։


== Ծանոթագրություններ ==
Էտա Ջեյմս

Էտա Ջեյմս (անգլ.՝ Etta James, ի ծնե Ջեմիսետտա Հոքինս (Jamesetta Hawkins), հունվարի 25, 1938(1938-01-25), Լոս Անջելես, Կալիֆոռնիա, ԱՄՆ - հունվարի 20, 2012(2012-01-20)[…], Ռիվերսայդ, Կալիֆոռնիա, ԱՄՆ), ամերիկացի բլյուզ և R&B երգչուհի։


== Կենսագրություն ==
Ջեմիսետտա Հոքինսը ծնվել է 1938 թվականի հունվարի 25-ին Լոս-Անջելեսում։ Այդ ժամանակ նրա մայրը՝ աֆրոամերիկուհի Դորոթի Հոուքինսը, ընդամենը 14 տարեկան էր։ Թե ով էր հայրը, անհայտ էր, սակայն ինքը՝ Դորոթին, պնդում էր, որ հայտնի բիլիարդիստ Ռուդոլֆ Վանդերոնն էր։
Արդեն հինգ տարեկանում Հոքինսը սկսել էր երգել Լոս-Անջելեսյան բապտիստական եկեղեցու նվագախմբում։ Հենց այնտեղ նրա երգեցողության դասերով սկսեց զբաղվել եկեղեցական երգչախմբի տնօրեն Ջեյմս Էռլ Հայնսը։


== Սկավառակագրություն ==


== Ծանոթագրություններ ==
Հնդկերեն Վիքիպեդիա

Հնդկերեն Վիքիպեդիա (հինդի՝ हिन्दी विकिपीडिया), Վիքիպեդիա բազմալեզու և ազատ հանրագիտարանի Հնդկերեն տարբերակն է։


== Վիճակագրություն ==
Այսօր՝ 7 Ապրիլի 2023 թվականին Վիքիպեդիայի Հնդկերեն բաժինը ունի 156 052 հոդված։ Գրանցված են 751 589 մասնակից, նրանցից 1486 կատարել են գոնե մեկ խմբագրում անցած 30 օրվա ընթացքում, իսկ 6 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 5 804 612-ը։


== Արտաքին հղումներ ==
Հնդկերեն Վիքիպեդիա (հինդի)
Հայաստանի Հանրապետության շքանշաններ

Հայաստանի Հանրապետության շքանշաններ, Հայաստանի Հանրապետության պետական պարգևների տեսակ։ Հիմնադրվել են 1994 թ. «Պետական պարգևների մասին» Հայաստանի Հանրապետության օրենքով (ուժը կորցրել է 2014 թ. օգոստոսի 9-ին), վերասահմանվել են 2014 թ. «Պետական պարգևների և պատվավոր կոչումների մասին» ՀՀ օրենքով։ Համաձայն ՀՀ Սահմանադրության 55-րդ հոդվածի 16-րդ կետի, Հայաստանի Հանրապետության շքանշաններով պարգևատրում է Հայաստանի Հանրապետության Նախագահը` դրանց վերաբերյալ հրապարակելով հրամանագրեր։
Հայաստանի Հանրապետության  շքանշանները հիմնվում են օրենքով` Հայաստանի Հանրապետությանը, հասարակությանը մատուցած ակնառու և բացառիկ ծառայությունները նշելու համար։


== Հայաստանի Հանրապետության շքանշաններ ==


== Կարդացե՛ք նաև ==
Հայաստանի Առաջին Հանրապետության պետական պարգևները
Հայաստանի Հանրապետության մեդալներ
Բլանժի սու Պուա

Բլանժի սու Պուա (ֆր.՝  Blangy-sous-Poix), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 185 մարդ, բնակչության խտությունը` 23.10 մարդ/կմ²։ Բնակավայրը զբաղեցնում է 8.01 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 26 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 120 աշխատունակ (15-64 տարեկան) բնակիչ, որոնցից ակտիվ էին 98-ը, իսկ ոչ ակտիվները` 22։ Ակտիվության ցուցանիշը կազմում է 81,7 %։ 98 աշխատունակ մարդկանցից աշխատել է 90 անձ (54 տղամարդ և 36 կին)։ Գործազուրկ են եղել 8 անձ (2 տղամարդ և 6 կին)։ 22 անաշխատունակներից 9-ը եղել են աշակերտներ կամ ուսանողներ, 6-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փի Ջեյ Բիրն

Փի Ջեյ Բիրն (անգլ.՝ Paul Jeffrey "P. J." Byrne, դեկտեմբերի 15, 1974(1974-12-15), Old Tappan, Բերգեն շրջան, Նյու Ջերսի, ԱՄՆ), ամերիկացի դերասան։ Առավել հայտնի է  «Անտանելի ղեկավարներ», «Թիրախ 5», «Քարոզարշավ», «Ուոլ Սթրիթի գայլը» ֆիլմերում, ինչպես նաև «Արհեստական ինտելեկտ» հեռուստասերիալում կատարած դերերով։ «Լեգենդ Քորայի մասին» մուլտֆիլմում հնչյունավորել է Բոլինին։


== Վաղ տարիներ ==
Բիրնը ծնվել է Նյու Ջերսի նահանգի Մեյփլվուդ քաղաքում։ Էմմա Ֆերարոյի և Փոլա Բիրնի կրտսեր զավակն է։ Բիրն ունի իռլանդական և իտալական արմատներ։ 1992 թվականին ավարտել է Հյուսիսային հովտի տարածաշրջանային ավագ դպրոցը (անգլ.՝ Northern Valley Regional High School)։
Բիրնն սովորել է Բոստոնի քոլեջում (անգլ.՝ Boston College) և Դեփոլ համալսարանում (անգլ.՝ DePaul University)։ Նա պատրաստվում էր դառնալ ներդրումային բանկիր, մինչև իր դասախոսներից մեկը նրան համոզեց զարգացնել դերասանական հմտությունները։


== Անձնական կյանք ==
Բիրնը 2007 թվականին ամուսնացել է Ջեյմի Պադուլայի (անգլ.՝ Jaime Nicole Padula) հետ, որը հանդիսանում է Լոս Անջելեսի և Բևեռլի Հիլզի շրջանների առողջապահության ոլորտի ղեկավար։ Նա գումար է հավաքում մկանային դիստրոֆիայի դեմ պայքարի ասոցիացիայի (անգլ.՝ Muscular Dystrophy Association) համար։
Բիրնն ապրում է կնոջ և դստեր հետ Լոս Անջելեսում։


== Ֆիլմագրություն ==


=== Ֆիլմեր ===


=== Հեռուստասերիալներ ===


== Ծանոթագրություններ ==


== Արտաքին հղումներ ==
Пи Джей Бирн Internet Movie Database կայքում
Մեծ Բրիտանիայի տնային առաջնություն 1891/1892

1891/1892 մրցաշրջանի Մեծ Բրիտանիայի տնային առաջնությունը իններորդն էր։ Հինգերորդ անգամ հաղթողի տիտղոսը նվաճեց  Անգլիայի հավաքականը։ Առաջին անգամ բոլոր մասնակից թիմերը միավորներ վաստակեցին։
Մրցաշարը մեկնարկեց  Ուելս- Իռլանդիա խաղով, որում գրանցվեց ոչ-ոքի 1։1 հաշվով։ Ապա այս թիմերի հետ պետք է խաղար  Անգլիայի հավաքականը, սակայն ներքին մրցաշարերի հագեցած օրացույցի պայմաններում դժվար էր գտնել հարմար օր։ Ի վերջո, երրորդ անգամ անընդմեջ երկու հանդիպումներն էլ անցկացվեցին նույն օրը՝ կազմավորելով երկու տարբեր հավաքական։ Երկրի արհեստավարժ խաղացողների հավաքականը խաղում էր իռլանդացիների, իսկ սիրողական ֆուտբոլիստներից կազմված հավաքականը՝ ուելսցիների դեմ։ Երկու հավաքականներն էլ վստահորեն հաղթեցին 2։0 հաշվով։  Շոտլանդիայի հավաքականը ևս հաղթեց ուելսցիներին և իռլանդացիներին և միավորներով հասավ անգլիացիներին։
Ավանդույթի համաձայն, մրցաշարի ելքը վճռվեց  Շոտլանդիա- Անգլիա խաղում, ուր շատլանդացիների հնարավորությունները գնահատվում էին ավելի բարձր, քանզի թիմը խաղում էր սեփական հարկի տակ։ Սակայն պայքար չստացվեց՝ արդեն 35-րդ վայրկյանին անգլիացիները բացեցին խաղի հաշիվը, իսկ 20 րոպե անց արդեն հաղթում էին 4։0 հաշվով։ Միայն խաղավերջում շոտլանդացիներին հաջողվեց խփել հեղինակության գոլը։ Այսպիսով, հաղթելով 4։1 հաշվով,  Անգլիայի հավաքականը նվաճեց չեմպիոնի տիտղոսը։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Ռմբարկուներ ==
Կորերա

Կորերա  (իսպ.՝ Corera), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Լոգրոնիո շրջանի (կոմարկայի) կազմի մեջ։ Զբաղեցնում է 8,20 կմ2 տարածք։ Բնակչությունը կազմում է 275 մարդ (2010 թվականի տվյալներով)։ Գտնվում է պրովինցիայի վարչական կենտրոնից 28 կմ հեռավորության վրա։
Շատուր

Շատուր (ռուս.՝ Шату́р), գյուղ Ռուսաստանի Մոսկվայի մարզի Եգորևսկի շրջանի կազմում։
Բնակչությունը 2005 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիշի շրջան

Հիշի շրջան, (արաբ․՝ ناحية حيش‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր Իդլիբի մարզում։ Հանդիսանում է Մաարրաթ ալ-Նումանի գավառի վեց շրջաններից մեկը։
Վարչական կենտրոնն է Հիշ քաղաքը։ 2004 թվականի մարդահամարի տվյալներով շրջանը ունի 183.89 բնակչություն։ Տարածքը կազմում է 41,231 կմ²։


== Ծանոթագրություններ ==
Գոխար

Գոխար(իսպ.` Gójar) մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Վեգա դե Գրանադա շրջանում։ Տարածքը զբաղեցնում է 12 կմ2։ Բնակչությունը` 5297 մարդ (2010 թվականի տվյալներով)։


== Արտաքին հղում ==
Cómo llegar desde Granada (línea 171 — Paseo del Salón)
Excmo. Ayuntamiento de Gójar Archived 2008-06-17 at the Wayback Machine.
Microweb turística de Gójar realizada por el Patronato de Turismo de Granada Archived 2008-02-29 at the Wayback Machine.
Situación de Gójar
Ավեխու ջուր

Ավեխու ջուր (Ամպաջուր, Համեղաջուր, Համպաջուր), գետակ Հայկական լեռնաշխարհում, Տիգրիսի ավազանում, հոսում է Բաղեշ քաղաքից արևմուտք և ձախից թափվում է Բաղեշ գետը։ Սրա հովտում է գտնվում Ավեխու սուրբ Աստվածածին վանքը և գետը հավանաբար իր անունը ստացել է այդ վանքից։


== Ծանոթագրություններ ==
Քրիստիանա Կապոտոնդի

Քրիստիանա Կապոտոնդի (իտալերեն՝ Cristiana Capotondi, սեպտեմբերի 13, 1980(1980-09-13), Հռոմ, Իտալիա), իտալացի դերասանուհի։


== Կենսագրություն ==
Ծնվել է Հռոմում, հրեա իտալացու ընտանիքում։ Մեծացել է Հռոմում՝ նշելով և՛ հրեական և՛ քրիստոնեական տոները։ Ավարտել է Սապիենցա համալսարանը, ստացել հեռահաղորդակցության ոլորտի մասնագետի որակավորում 
։
«2009 թվականի 100 ամենագեղեցիկ դեմք»  մրցույթի վարկանշային աղյուսակում զբաղեցրել է 84-րդ տեղը։
Կինոյում սկսել է նկարահանվել 1993 թվականից։ Գլխավոր դեր է խաղացել իտալական «Ռեբեկկա» ֆիլմում։


== Ֆիլմագրություն ==


== Ծանոթագրություններ ==


== Արտաքին հղումներ ==
All Movie
 AlloCiné
ČSFD
Filmportal
Internet Movie Database
КиноПоиск
Տալասև

Տալասև, գյուղ Արևմտյան Հայաստանում, Բիթլիսի վիլայեթի Մշո գավառում։


== Բնակչություն ==
XX դարի սկզբին ուներ 17 տուն՝ 100 հայ բնակչով և 15 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ամազոնիտ

Ամազոնիտ (անվանումը՝ Ամազոն գետից), միներալ դաշտային սպաւթների խմբից. KAlSi2O3, պարունակում է նաև ռուբիդիում և ցեզիում։


== Հատկություններ ==
Գույնը՝ կանաչավուն, կարծրությունը՝ 6-6,5, խտությունը՝ 2550 կգ/մ3։ Բյուրեղագիտական համակարգը տրիգոնային է, բյուրեղները պրիզմայաձև են։ Հանդիպում է պեգմատիտներում և որոշ գրանիտներում (ԽՍՀՄ, ԱՄՆ, Մադագասկար, Հարավ-Արևմտյան Աֆրիկա)։


== Նշանակություն ==
Կիսաթանկարժեք քար է, օգտագործվում է ոսկերչության մեջ։
Բյուրսի

Բյուրսի (ֆր.՝ Burcy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 366 մարդ, բնակչության խտությունը` 31.77 մարդ/կմ²։ Բնակավայրը զբաղեցնում է 11.52 կմ² տարածք։
2016 թվականի հունվարից Վասի, Բերնիեռ լը Պատրի, Շենդոլե, Լը Դեզեր, Էստրի, Մոնշամ, Պիեռ, Պրել, Լա Ռոք, Ռյուլի, Սեն Շառլ դը Պերսի, Լը Թեյ Բոկաժ և Վիեսուա համայնքների հետ միասին հանդիսանում է Վալդալիեռ համայնքի մաս։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 233 աշխատունակ (15-64 տարեկան) բնակիչ, որոնցից ակտիվ էին 195-ը, իսկ ոչ ակտիվները` 38։ Ակտիվության ցուցանիշը կազմում է 83,7 %։ 195 աշխատունակ մարդկանցից աշխատել է 181 անձ (97 տղամարդ և 84 կին)։ Գործազուրկ են եղել 14 անձ (5 տղամարդ և 9 կին)։ 38 անաշխատունակներից 14-ը եղել են աշակերտներ կամ ուսանողներ, 20-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գեղամ Բարսեղյան

Գեղամ Բարսեղյան (1883, Գեդիկփաշա, Կոստանդնուպոլիս, Օսմանյան կայսրություն - 1915, Այաշ, Օսմանյան կայսրություն), հայ արձակագիր, բանաստեղծ։


== Կենսագրություն ==
Ծնվել է Կ. Պոլսում։ Նախնական կրթությունն ստացել է Մեսրոպյան և Պեզճյան վարժարաններում, ապա ուսումը շարունակել Կեդրոնական վարժարանում, որն ավարտելուց հետո վարել է զանազան պաշտոններ։ Աշխատակցել է մի շարք պարբերականների։ 1912 թվականի Բալկանյան պատերազմի օրերին մեկնել է արտասահման, շրջել մի քանի երկրներում։ Փարիզում կարճ ժամանակ հետևել է համալսարանի դասընթացներին, ապա վերադառնալով Կ. Պոլիս` շարունակել գրական-հրապարակախոսական գործունեությունը։ 1909-1915 թվականներին եղել է «Սուրհանդակ» և «Ազատամարտ» թերթերի գլխավոր խմբագիրը։ 1914 թվականին Հակոբ Օշականի հետ միասին խմբագրել է «Մեհյան» գրական հանդեսը։
1915 թվականին ձերբակալվել է Կ. Պոլսի մտավորականների հետ և նահատակվել։ Նրա լավագույն գործերը լույս են տեսել Փարիզում 1931 թվականին՝ «Նահատակ գրագետների բարեկամներ» մատենաշարով։


== Երկեր ==
Ամբողջական գործը, Փարիզ, 1931։


== Ծանոթագրություններ ==
Ֆրանց Շալկ

Ֆրանց Շալկ (գերմ.՝ Franz Schalk, մայիսի 27, 1863(1863-05-27), Վիեննա, Ավստրիական կայսրություն - սեպտեմբերի 3, 1931(1931-09-03), Ռայխենաու ան դեր Ռակս, Neunkirchen District, Ստորին Ավստրիա, Ավստրիա), ավստրիացի օպերային և սիմֆոնիկ դիրիժոր և մանկավարժ: 1918-1929 թվականներին՝ Վիեննայի պետական օպերայի տնօրեն: Հայտնի է որպես գերմանական ռեպերտուարի, առաջին հերթին Ռ. Շտրաուսի խոշորագույն մեկնաբան: Զալցբուրգյան ֆեստիվալի հիմնադիրներից է:


== Կենսագրություն ==
Ֆրանց Շալկը ծնվել է Վիեննայում: Սովորել է Վիեննայի կոնսերվատորիայում, որտեղ նրան հարմոնիա և ձայնակարգության տեսություն է դասավանդել Անտոն Բրուքները: Ջութակի ուսուցիչը եղել է Յ. Հելմեսբերգերը, իսկ դաշնամուրինը՝ Յու. Էփշտեյնը: 1988 թվականից  Ռեյհենբերգի նվագախմբի ղեկավարն էր: 1890-1895 թվականներին աշխատել է Գրացի օպերային թատրոնում, իսկ 1895-1998 թվականներին ղեկավարել է  Պրագայի ազգային թատրոնի նվագախումբը: 1988, 1907 և 1911 թվականներին օպերային մի շարք ներկայացումների դիրիժորն է եղել Լոնդոնի Քովենտ Գարդեն թատրոնում, 1988, 1989 թվականներին՝ Նյու Յորքի Մետրոպոլիտենում, 1898—1901 թվականներին՝ Բեռլինի պետական օպերայում: 1900 թվականից Գ. Մալերի հրավերով միաժամանակ աշխատել է Վիեննայի Պալատական օպերայում, իսկ Խ. Ռիխտերի՝ իր վաստակած հանգստին անցնելուց հետո զբաղեցրել է  թատրոնի գլխավոր դիրիժորի պաշտոնը: 1918 թվականին Շալկը տնօրեն է նշանակվել այդ թատրոնում, որը միապետության տապալումից հետո վերանվանել են Վիեննայի պետական օպերա: 1919 թվականից նրա հետ համատեղ տնօրեն էր աշխատել նաև Ռիխարդ Շտրաուսը: Երկու տնօրենների անորոշ և անհասկանալի վիճակն ավարտվել է նրանով, որ 1924 թվականին Շտրաուսը պաշտոնաթող է եղել, և մինչև 1929 թվականը Շալկը միանձնյա ղեկավարել է Վիեննայի օպերան: 1904-1921 թվականներին գլխավորել է «Երաժշտության ընկերների» միությունը (Վիեննայի ֆիլհարմոնիան), իսկ 1909-1919 թվականներին դիրիժորություն է դասավանդել Վիեննայի կոնսերվատորիայում:


== Ստեղծագործություն ==
Շալկի գլխավորությամբ Վիեննայի թատրոնում ներկայացվել են Հանս Պֆիցների «Պալեստրինա», Կորնհոլդի «Մեռած քաղաքը», Ռիխարդ Շտրաուսի օպերաները, այդ թվում՝ «Կանայք առանց ստվերի» ներկայացման համաշխարհային պրեմիերան: Շալկը  եղել է Բրուքների 5 սիմֆոնիաների պրեմիերաների դիրիժորը, ինչպես նաև նրա երաժշտության մեծ տարածողը: 1917 թվականից ակտիվորեն աշխատել է Զալցբուրգյան ֆեստիվալի ստեղծման ուղղությամբ, որտեղ 1921 թվականին դիրիժորել է Մոցարտի «Առևանգում հարեմից» օպերան:


== Ֆրանց Շալկի մեդալ ==
1963 թվականին Վիեննայի ֆիլհարմոնիկ նվագախումբը Ֆրանց Շալկի 100-ամյակի պատվին շնորհեց մրցանակ «Ֆրանց Շալկի մեդալ»: «Achtet mir auf meine Philharmoniker» կարգախոս ունեցող ոսկե մեդալով պարգևատրվում են նվագախմբին տրված հատուկ ծառայությունների համար: Այդ մրցանակին արժանացածների շարքում են Վիեննայի օպերային թատրոնի տնօրեն Յոն Հոլենդերը, Վիեննայի քաղաքապետ Միքայել Հոյպլը և այլք:


== Ծանոթագրություններ ==


== Արտաքին հղումներ ==
Ֆրանց Շալկը Երաժշտական հանրագիտարանում
1755

1755 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1755 թվականն է, 
XVIII դարի 55-րդ տարին։


== Դեպքեր ==


== Ծնունդներ ==
Դեկտեմբերի 3 - Գիլբերտ Սթյուարտ, ամերիկացի գեղանկարիչ


== Մահեր ==
Ալեքսանդր Բ Բյուզանդացի, Ամենայն հայոց կաթողիկոս 1753–55-ին։ Հաջորդել է Մինաս Ա Ակնեցուն
.no

.no Նորվեգիայի վերին մակարդակի ազգային դոմենն է։


== Արտաքին հղումներ ==
IANA .no whois տեղեկություն
Գադելբաևո

Գադելբաևո (ռուս.՝ Гадельбаево, բաշկիրերեն՝ Ғәҙелбай), գյուղ Ռուսաստանի Բաշկորտոստան հանրապետության Բայմակսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3487) Էջվորտ

(3487) Էջվորտ (անգլ.՝ Edgeworth), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 28-ին Հենրի Ջիկլասի կողմից Անդերսոն Մեսայում։
Միջին հեռավորությունը Արեգակից կազմում է 2,608999 ա. մ., առավելագույնը մոտենում է 2,161 ա. մ. հեռավորության վրա և հեռանում 3,057 ա. մ.։ Արեգակի շուրջ մեկ ամբողջական պտույտ է կատարում 1539,25 երկրային օրվա ընթացքում, իր ուղեծրով շարժվելով միջինում 0,23388 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3487) Էջվորտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վանդանա Շիվա

Վանդանա Շիվա (անգլ.՝ Vandana Shiva, նոյեմբերի 5, 1952(1952-11-05)[…], Դեհրադուն, Ուտար Պրադեշ, Հնդկաստան[…]), հնդիկ գիտնական, շրջակա միջավայրի պաշտպան և հեղինակ, ով գրում է հակագլոբալիզացման թեմաներով։ Շիվան ներկայումս բնակվում է Դելիում և ավելի քան 20 գրքերի հեղինակ է։
Նա Գլոբալիզացման համաշխարհային ֆորումի առաջնորդներից և հոգաբարձուների խորհրդի անդամներից մեկն է, ինչպես նաև ակտիվ մասնակցություն է ցուցաբերել ալտեր-գլոբալիզացիա համաշխարհային շարժմանը։ Ինչպես երևում է Վեդայական բնապահպանություն գրքում զետեղված հարցազրույցից, Շիվան գտնում է, որ շատ ավանդական սովորույթներ և ապրելու ձևեր բավականին խելամիտ են և պետք է հետևել դրանց։ 1993 թվականին Վանդանա Շիվան արժանացել է Ճիշտ ապրելակերպի մրցանակին, ինչպես նաև բազմաթիվ այլ մրցանակների։


== Պատանեկություն և կրթություն ==
Շիվան ծնվել է Դեհրադունում։ Հայրը զբաղվել է անտառների պահպանությամբ, մայրը՝ այգեգործությամբ և շատ է սիրել բնությունը։ Սովորել է տեղի դպրոցում, այնուհետև Հիսուս և Մարիամ կուսանոցում։
Շիվան սովորել է Չանդիգարհի Փենջաբ համալսարանի ֆիզիկայի բաժնում, 1972 թվականին ավարտել է բակալավրիատը, 1974-ին՝ մագիստրատուրան։ Ավարտելուց հետո որոշ ժամանակ աշխատել է Բհաբհայի ատոմային հետազոտությունների կենտրոնում և 1977-ին մեկնել Կանադա՝ Գուելֆի համալսարանում գիտության փիլիսոփայության ասպարեզում կրթությունը շարունակելու համար։ Թեզի վերնագիրը եղել է «Լույսի պարբերականության գաղափարի փոփոխությունները»։ 1978 թվականին ավարտում է ուսումը և Հնդկաստանի գիտությունների ինստիտուտում որոշ ժամանակ զբաղվում գիտության, տեխնոլոգիաների և էկոլոգիական քաղաքականության միջճյուղային ուսումնասիրություններով։


== Կարիերա ==
Վանդանա Շիվան հիմնականում անդրադարձել և գրել է գյուղատնտեսության և սնունդի արտադրության առաջընթացների թեմաներով։ Շիվան ակտիվ մասնակցություն է ունեցել այնպիսի ոլորտներում, ինչպիսիք են մտավոր սեփականությունը,կենսաբազմազանությունը, կենսատեխնոլոգիան, կենսաէթիկան և գենային ինժեներիան։ Նա օժանդակել է Աֆրիկայում, Լատինական Ամերիկայում, Իռլանդիայում, Շվեյցարիայում և Ավստրիայում գենային ինժեներիայի դեմ պայքարող արտադրամասերին։ 
1982 թվականին Շիվան հիմնադրել է Գիտական հետազոտությունների  հիմնադրամը, որի արդյունքում 1991 թվականին ստեղծվեց Նավդանիան՝ ազգային շարժում, որ ուղղված է կենդանի ռեսուրսների, հատկապես՝ սերմերի բազմազանության և ամբողջականության պահպանմանը, օրգանական սննդի արտադրման և արդար առևտրի խթանմանը։
Շիվայի առաջին գիրքը՝ Ողջ մնալովը, վերաձևակերպեց երրորդ աշխարհի կանանց մասին ընկալումները։ 
Շիվան նաև եղել է կառավարության խորհրդական թե՛ Հնդկաստանում, թե՛ արտասահմանում։ Անդամ է բազմաթիվ հասարակական կազմակերպությունների։


== Ծանոթագրություններ ==